Cum SA-Ti Alegi Sotul, Sotia - Andrei Dragulinescu
Am scris aceasta carte intristat din pricina ca prea multi tineri pe care ii cunosc si isi doresc din toata inima sa se casatoreasca nu reusesc cu nici un chip sa-si implineasca dorul inimii lor. Iar unii dintre ei au trecut deja de 30, sau chiar 35 de ani si inca nu se intrevede nici o perspectiva in viata lor. Bineinteles, prin aceasta carte nu pretind sa ofer o solutie la toate problemele celor ce vor sa se casatoreasca, nici sa ofer o reteta magica ce poate sa garanteze oricarui o va citi ca se va casatori neintarziat. \n \n Cu toate acestea, exista multe lucruri care pentru unii tin de un dat firesc care le ghideaza comuniunea cu ceilalti, in cadrul careia apare la fel de firesc si momentul gasirii persoanei potrivite, cu care sa intemeieze o familie. Pe de alta parte insa, sunt destui altii, dintre care face parte si autorul acestor randuri, care nu au conoscut aceste lucruri din fire, din diverse motive. In cazul meu, motivul principal a fost timiditatea, despre care, daca nu ar fi dusa pana aproape de extrem, as putea spune, impreuna cu Parintele Constantin Coman, ca mi-a fost intr-o oarecare masura chiar de folos, caci m-a ferit de multe rele. In cazul altora, ar putea fi exact dimpotriva, o prea mare obraznicie, sau o stangacie in comunicare, sau, mai grav, o viata in Biserica mult mai formala si exterioara (desi, sunt convins, se poate remedia si aceasta problema). \n \n Desigur, se poate scrie o carte mult mai buna decat asta. De aceea am dorinta ca aceia care vor observa scaderile cartii acesteia sa ia ei insisi creionul in mana (sau sa se aseze in fata tastaturii) si sa dea la iveala alte carti, de mai mult folos duhovnicesc, pentru intarirea tuturor celor ce vor sa-si aleaga in viata casatoria cale spre mantuire. \n \n Andrei Dragulinescu